Държавен вестник, бр. 43, 2005 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  43
ЗАПОВЕД № РД-426
от 15 април 2005 г.
На основание на чл. 110 във връзка с чл. 113, ал. 2
от Закона за биологичното разнообразие поради не-
възстановимо увреждане:
1. Заличавам от Държавния регистър на защите-
ните природни обекти едно вековно дърво—летен дъб
(Quercus robur), в землището на с. Вирове, община
Монтана, област Монтана, обявено със заповед № РД-
98 от 28.III.1997 г. (ДВ, бр. 52 от 1997 г.), заведено в
Държавния регистър на защитените природни обекти
под номер1963.
2. Промяната да се отрази в регистрите по чл. 113,
ал. 1 от Закона за биологичното разнообразие.
Министър: Д. Арсенова
21724
ЗАПОВЕД № РД-446
от 22 април 2005 г.
На основание чл. 7, ал. 1, т. 9 и чл. 43, ал. 3 във
връзка с чл. 42, т. 3 от Закона за подземните богатст-
ва нареждам да се проведе неприсъствен конкурс за
определяне на титуляр на разрешение за търсене и
проучване на подземни богатства по чл. 2, т. 1 ЗПБ—
метални полезни изкопаеми.
1. Обектът на разрешението e площ “Перото” с
размер 6,59 кв.км, разположена на територията на об-
щина Челопеч, Софийска област.
2. Срокът на разрешението е до три години.
3. Конкурсът да се проведе в 7-дневен срок след
изтичане на 30-ия ден от обнародването на заповедта
в “Държавен вестник”.
3.1. В случай на обжалване съгласно чл. 47, ал. 2
ЗПБ срокът за провеждане на конкурса се удължава с
броя на дните за приемане на решение по обжалване-
то, за което участниците, допуснати до конкурса, се
уведомяват писмено.
4. Конкурсната документация се закупува от ли-
цето с представителна власт или негов нотариално
упълномощен представител в сградата на МОСВ, бул.
Княгиня Мария-Луиза 22, ет. 4, стая 22, срещу
12 000 лв., платими в брой в касите на МОСВ или по
сметка на МОСВ № 3000138700, БИН 6301301150, бан-
ков код 66196611 при БНБ—Централно управление,
София. При получаване на конкурсната документа-
ция лицето с представителна власт по регистрацията
на търговеца или неговият пълномощник подписва
декларация за опазване тайната на сведенията, съ-
държащи се в нея.
5. В 20-дневен срок от обнародването на заповедта в
“Държавен вестник” кандидатите подават заявление за
участие в конкурса в деловодството на министерството
на ул. Уилям Гладстон 67 или в сектор “Обслужване на
едно гише” на бул. Княгиня Мария-Луиза 22, до 17 ч.
5.1. Към заявлението се прилагат:
а) нотариално заверено копие от съдебното реше-
ние за регистрация на фирмата като търговец и удосто-
верение за актуално състояние на фирмата—оригинал;
б) извлечение от годишните счетоводни отчети за
последните три години, с изключение на новорегист-
рираните търговци, което включва копие от балансов
отчет и отчет за приходите и разходите, заверени от
управителя и счетоводителя на фирмата, че са верни с
оригинала;
в) доказателство за закупени конкурсни документи
(оригинал от квитанцията или екземпляр от платеж-
ното нареждане);
г) доказателство за внесен депозит 5000 лв. (екзем-
пляр от платежното нареждане);
д) квитанция за платена административна такса
300 лв.;
е) декларация за опазване тайната на сведенията,
които се съдържат в конкурсната документация;
ж) декларация от лицето с представителна власт,
че фирмата кандидат няма просрочени задължения към
държавата;
з) документ, подписан от лицето с представителна
власт, с данните за банката, банковия код и номера на
банковата сметка на фирмата кандидат, необходими
за връщане на депозита от участието в конкурса;
и) правна обосновка относно собствеността на зе-
мята, върху която ще се извършват геологопроучва-
телни дейности;
к) надписан плик с адреса на кандидата за уведоми-
телното писмо относно участието му в конкурса.
5.2. Сумата по т. 5.1, буква “г” се внася в касите на
МОСВ или по сметка на МОСВ №5000138730; б. код
66196611 при БНБ—Централно управление, София, а
сумата по т. 5.1, буква “д”—по сметка на МОСВ
№ 3000138700, БИН 6301301150, банков код 66196611
при БНБ—Централно управление, София.
6. Конкурсните предложения, изготвени съгласно
изискванията в конкурсната документация, се подават
в деловодството или в сектор “Обслужване на едно
гише” на МОСВ в срок до 30 дни от обнародването на
заповедта в “Държавен вестник”.
7. Участниците в конкурса се уведомяват в 14-дне-
вен срок от приключването на конкурса за резултати-
те от него.
Министър: Д. Арсенова
23116
ЗАПОВЕД № РД-461
от 29 април 2005 г.
На основание чл. 7, ал. 1, т. 9 и чл. 43, ал. 3 във
връзка с чл. 42, т. 3 от Закона за подземните богат-
ства нареждам да се проведе неприсъствен конкурс за
определяне на титуляр на разрешение за проучване на
подземни богатства по чл. 2, т. 1 ЗПБ—метални по-
лезни изкопаеми.
1. Обектът на разрешението e площ “Батова река”
с размер 8,90 кв.км, разположена в землището на
с. Оброчище, община Балчик, област Добрич.
2. Срокът на разрешението е до три години.
3. Конкурсът да се проведе в 7-дневен срок след
изтичане на 30-ия ден от обнародването на заповедта
в “Държавен вестник”.
3.1. В случай на обжалване съгласно чл. 47, ал. 2
ЗПБ срокът за провеждане на конкурса се удължава с
броя на дните за приемане на решение по обжалване-
то, за което участниците, допуснати до конкурса, се
уведомяват писмено.
4. Конкурсната документация се закупува от ли-
цето с представителна власт или негов нотариално
упълномощен представител в сградата на МОСВ, бул.
Княгиня Мария-Луиза 22, ет. 4, стая 22, срещу
10 000 лв., платими в брой в касите на МОСВ или по
сметка на МОСВ № 3000138700, БИН 6301301150,
банков код 66196611 при БНБ—Централно управле-
ние, София. При получаване на конкурсната доку-
ментация лицето с представителна власт по регист-
рацията на търговеца или неговият пълномощник
подписва декларация за опазване тайната на сведе-
нията, съдържащи се в нея.